Huoneiston sijainti on erinomainen lähellä perinteisiä nähtävyyksiä ja lähellä metroasemaa, joka kuitenkin oli tilapäisesti suljettu. Huoneiston ikkunat olivat sivukadullepäin, eikä aukiolta kuulunut melua meille asti.
Huoneisto sopi erinomaisesti kahdelle hengelle ja meitä ei häirinnyt viistomatala katto. Paikoitellen laminaattilattia notkui enkä ole varma askeläänien eristyksestä alakerran suuntaan.
Huoneiston varustus oli erinomainen. Keittiössä on ainoa parannuskohteena pienikokoinen mutteripannu joka piti aamuisin ladata useampaan kertaan, jotta saimme riittävästi aamukahvia. Siivousvälineitä ja aineita oli riittävästi ainoastaan pölynimuri puuttui.
Alakerrassa oli hyvä paikallinen ravintola ja lähistöllä oli vastaavanlaisia lisää. Kun seuraavan kerran tulemme käymään Madridiin niin tarkastan tämän huoneiston saatavuuden vierailun ajaksi.